Tere tulemast taas Piiblikohvikusse!
Mul on külas Mailis Janatuinen, õpetaja, misjonär ja kirjanik.
- Tere tulemast! - Aitäh.
- Räägime sinuga Taaveti elust. Tegime sellest juba kaks saadet.
Värskelt trükikojast on saabunud sinu jaapanikeelne raamat
"Naine ja tema mees - armastuslugusid Piiblist."
Seda on soome keeles juba kaks suurt trükki läbi müüdud.
See on olnud üks populaarseimaid.
Nüüd ilmus see siis jaapani keeles.
Kas pole tore? Ja isegi ilmaliku kirjastuse poolt.
Räägi veidi sellest raamatust.
Selles on 12 Vana Testamendi naise elulugu,
alates Eevast ja lõpetades Estriga.
Ja Jaapani ilmalik kirjastus tahtis seda väljastada?
Üks minu Jaapani sõpradest tegi vist veidi eeltööd.
Soomes nimetataks seda ehk odava taseme kirjastajaks,
aga nende toimetussekretär luges mu raamatut,
misjärel sain e-maili: "Ma pole mingi kristlane,
kuid see on nii huvitav raamat, et tahame selle avaldada."
Imeline! Oled sõitnud ringi ja õpetanud ka Taavetist.
Oled olnud Mongoolias, Siberis ja Jaapanis.
Seal on üks peatükk ka Taaveti naisest Batsebast.
Seetõttu ma selle kaasa võtsingi,
et rääkisime eelmisel korral Taaveti langemisest ja Batsebast.
Siin raamatus sa räägidki sellest.
Raamatut võib lugeda soome keeles "Nainen ja hänen mies".
Naaseme nüüd Taaveti elu juurde.
Kui Taavet oli kuningas,
oli ta väga erilisel viisil ka võrdpilt Jeesusest.
Laulame endiselt Jeesusele ülistust: "Hoosianna, Taaveti poeg."
Kuidas on Taavet Jeesuse võrdpilt? Kuidas on Jeesus Taaveti poeg?
Taaveti nimi esineb 1000 korda Vanas Testamendis
ja Uues Testamendis 60 korda peamiselt vormis 'Taaveti poeg'.
Taavet alustas kuningate dünastiat, kelle järeltulija Jeesus on.
Taavet on Piiblis mitmel moel Jeesuse eelpilt.
Vanas Testamendis räägitakse, milline saab Messias olema.
Jeesus oli hea karjane nagu Taavet, Jeesus oli kuningas nagu Taavetki,
kuid varjatud kuningas.
Jeesust Tema eluajal palju just kuningana ei austatud.
Tagakiusatud kuningas.
Taavet oli 15 aastat varjatult ja hiljem avalikult kuningas.
Taaveti elu lõppfaasis ilmneb veel mitu sarnasust Jeesusega.
Taavet kirjutas psalmid, mida Jeesus tsiteeris isegi ristil:
Mu Jumal, mu Jumal, miks oled mind maha jätnud?
Taavet luuletas sõnu Jeesuse suhu, mis pole just väike eluülesanne.
Selleks tal seda valu vaja oli.
Öeldakse, et Vana Testamendi tähtsaim koht on 2. Saamueli 7. ptk,
salmid 1-14. Mis seal nii tähtsat räägitakse?
Jumal lubab Taavetile seal Naatani suu läbi,
et Taaveti poeg ehitab templi ja too poeg on ka Jumala poeg.
Lisaks kestab tema valitsus igavesti.
Kolm asja - ta ehitab templi, on Taaveti ja Jumala poeg,
ning valitsus kestab igavesti.
Selgemalt pole võimalik öelda, milline kuningas Jeesus on.
Taavetile lubatakse, et tema poeg,
mitte tingimata vahetu poeg, aga ehk pojapoja pojapoeg vms,
et tema järeltulija saab omale igavese trooni.
Kas selles mõttes on Jeesus Taaveti poeg?
Kõigepealt selles mõttes, et Ta on nii Taaveti kui Jumala poeg.
Imestan, miks Jeesuse aegsed kirjatundjad seda ei näinud.
Nad ei oodanud Jumala poega, aga see on seal kirjas:
Mina olen talle isaks ja tema on mulle pojaks.
Seda öeldakse Taaveti poja kohta.
Jeesus ehitas templi - see oli Tema enda ihu,
kus kohatakse tõeliselt Jumalat ja saadakse patud andeks.
Nüüd on see tempel Jeesuse ihu ehk kogudus.
Taaveti esimene poeg Saalomon ehitas Saalomoni templi,
kuid see hävitati 400 aastat hiljem.
Ja kus see troon nüüd on? Iisraelis pole Taaveti trooni.
See on Taevas, Jumala paremal käel, kus Jeesus istub ja valitseb.
Taavet elas 1000 a eKr.
Juba 1000 aastat enne Jeesuse sündi öeldi detailselt, kelle poeg Ta on,
ja millise kuningriigi ta saab.
Kas inimesed ootasid Taaveti järel Vanas Testamendis
tolle Taaveti poja tulekut?
Paljud kindlasti mõtlesid, et see oli Saalomon.
Jäi Messias-kuninga ja preestri ootus,
mis jätkus Uue Testamendi ajani.
Hesekiel ja teised ütlevad, et äratan teile uue Taaveti,
kes teid valitseb jne.
Kui laulame "Hoosianna, Taaveti pojale",
siis naaseme 3000 aasta taha Jumala tõotuse juurde,
mis kehtib siiamaani. - Nii see on.
Jeesus ratsutas eesli seljas. Taavet hobusel ei ratsutanud,
tema poeg hakkas hobustega tegelema.
On väga palju kokkusattumusi - Jeesus ratsutas Jeruusalemma,
mille Taavet oli vallutanud ja pealinnaks teinud.
Taavet seega läbis oma elus etappe, mida Messias hiljem läbis? - Jah.
Seda on näha selgelt ka Taaveti elu lõpus, pärast langemist.
Ainus suur erinevus on, et võrdkujud on alati patused inimesed,
Jeesus on aga patuta.
Eelkujuks võivad inimeste kõrval olla ka tempel
või mõni institutsioon.
Piiblist võib väga huvitavaid asju leida.
Tänavu ilmus paks raamat "Kristus Vanhassa Testamentissa,"
kus seda teemat erinevatest külgedest vaadeldakse.
Kirjutasin sinna kaks artiklit - eeltähenduste kohta ühe
ja teise Taaveti kohta.
Tore. Tasub seegi raamat hankida. Minagi olen seda lugenud.
Mida veel võib Taaveti kohta õppida?
Räägid ka Taaveti kasvatusmeetoditest
ja lastest.
See on üks teema, kust Taaveti kaudu ka midagi õppida saab.
Mitte et ta oleks lapsi hästi kasvatanud, vaid just halvasti.
See algas sellest,
et Taavetile jäi ilmselt mingi väikevenna-kompleks,
kuna ta oli oma peres tagakiusatud noorim poeg.
Kahjuks jääb meile komplekse külge. Neid on nii minul kui vist kõigil
ja me ei vabane neist tegelikult kunagi.
Taavet oli veidi nõrk oma pere suhtes.
Ta ei kartnud Koljatit, kuid kartis oma vanemaid õdesid.
Ühe vanema õe kolmest pojast said Taaveti sõdurid,
kes kuningat veidi käsutasid.
Taavet oli vilets oma poegade kasvatamisel.
Öeldakse selgelt, et Taavet ei küsinud kunagi poegadelt:
Miks sa nii teed? Ta ei karistanud neid.
Lastekasvatus on raske, kui igal poisil on erinev ema.
Naatan ütles Taavetile, kui ta sõitles teda hooruspatu pärast:
"Mõõk ei lahku sinu soo hulgast", mis oli üks patu tagajärg,
ja teine oli: "Mida sina teed salaja,
teeb mõni teine su pereliige avalikult kogu Iisraeli ees."
Ja nii läkski.
Rääkisid varem, et saame patud andeks,
kuid patu tagajärjed säilivad vahel nii enda kui teiste inimeste eludes.
See on nii pigem alati, mitte vahel.
Kui jood liiga palju viina, rikud maksa ära.
Ükskõik, kui usklik sa ka poleks.
Nii on patu tagajärjed otsekui patuteosse sisse ehitatud.
Taavet tegi hooruspattu ja mõrvas inimese,
ning sai need andeks. Jeesust karistati selle patu eest.
Taavetit ei karistatud.
Peame vahet tegema, et uskliku puhul pole see karistus,
kuid see on Jumala distsipliin ja patu tagajärjed.
Need olid Taaveti elus väga traagilised.
Kõigepealt suri nende esimene laps Batsebaga.
Taavet palvetas nädal aega põrandal, et laps ei sureks.
Mõne aasta pärast läks aga tõeline tragöödia lahti.
Üks Taaveti poegadest armus oma poolõesse
ja vägistas tolle ära.
Tollases kultuuris ei saadud neitsiks olemata abielluda.
Ta rikkus oma õe elu ära.
Tolle õe pärisvend Absalom hakkas kättemaksu hauduma.
Taavet oleks pidanud oma vanimat poega karistama:
Mine Liibanoni neljaks aastaks puid lõhkuma,
või midagi sellist. Taavet ei öelnud aga midagi.
Nii tappis Absalom kättemaksuks oma venna.
Absalom korraldaski Taaveti elu suurima tragöödia.
Need piiblilood on väga karmid, ausad ja tõepärased.
Luther ütles kord:
Kui Vana Testamendi sangarid oleksid täiesti patuta,
poleks meil mingit lootust.
Nüüd aga tekib meil vahel tunne: Et seda ma ju polegi veel teinud.
Lutheri sõnul on see kõik kirjas, et meil oleks lootust,
kuigi oleme samasugused patused.
Jumal halastab meie peale nagu Ta halastas Taavetilegi.
Olen Lutheriga nõus.
Olen leidnud Taaveti ajaloost lohutust halbadele lastekasvatajatele.
Kord ütles mu ema Taaveti kohta:
"Vaeseke, ta nii palvetas oma laste eest,
aga läks nii halvasti."
Hakkasin mõtlema Taaveti laste elu peale.
Kõigepealt vägistati Taamar.
Maailmas pole ju nii kohutavaid saatusi,
et Jumal ei saaks muuta seda positiivseks,
kui see Tema ette tuuakse.
Me ei saa öelda, et sellega oli tüdruku elu täiesti rikutud.
Tema elu võis olla täis armastust, isegi kui ta oleks üksi elanud.
Absalom oli Piibli kauneim mees, tal polevat ühtki viga olnud.
Temast sai väga populaarne prints
ja ta hakkas kavandama isa ametist kõrvaldamist,
et ise kuningaks saada.
Ta alustas mässu, mis viis sõjani. Taavet pidi põgenema Jeruusalemmast.
Sõjas jäi Absalom aga juukseidpidi puuoksa külge rippuma,
ja tema ratsu jooksis minema.
Ta teadis, et varsti jõuab vaenupool kohale ja tapab ta.
Tal oli ilmselt ligi pool tundi aega seal rippudes elu üle järele mõelda.
Taavet ei jätnud oma poegadele moraalselt head eeskuju.
Kuid heaks eeskujuks oli Psalm 51:
Jumal, ole mulle armuline oma heldust mööda,
kustuta mu üleastumised oma rohket halastust mööda!
Taaveti pojad olid iga päev temaga koos söögilauas.
Küllap ta seal neid psalme ja laule luges ja palvetas.
Võime loota, et Absalomile meenus oma viimase poole tunni jooksul
too isa meeleparanduspsalm ning ta leidis andestust.
Kas võib öelda, et Taavet ei saanud oma lastele öelda,
et on kõiges õigesti teinud, kuid ta sai öelda,
mida tuleb teha, kui mõistetakse, et on valesti tehtud?
Nii see on. See ongi lohutus lapsevanemaile,
kes mõistavad, et pole suutnud oma lapsi hästi kasvatada.
"Teeksin praegu teisiti. Olen neile halba eeskuju näidanud.
Lapsed kannatasid minu tegude pärast."
Kui selline lapsevanem ei loobu siiski Piiblist ega ütle:
Minul on õigus ja Piibel eksib, vaid haarab langemises Piibli järgi,
läheb kirikusse, laulab laule jne, siis lapsed mäletavad seda.
Kui neil endil on olukord, kus nad on elu ära rikkunud,
võivad nad evangeeliumi järgi haarata.
Kui leidsin esimest korda Uues Testamendis tunnistuse,
kus Jumal ütleb Taaveti kohta, et leidis mehe oma südame järele,
kes on kõiges Tema tahet teinud, mõtlesin, kuidas see võimalik on.
Kuidas võis Jumal kõik Taaveti halvad teod unustada,
ja öelda, et ta teeb kõiges Jumala tahet?
Kuidas seda seletaksid?
Kuna Taavet oli andnud oma patud Jumala Talle kanda,
sai ta need kõik andeks.
Huvitav on ka, kuidas Taavetist räägib Roomlaste kiri:
"Taavet ütleb õndsa olevat inimese,
kellele Jumal arvestab õigust tegudest sõltumatult."
Taavet on Piiblis eeskuju usu õigsusest.
Mitte tegudest õige eeskuju, kuna ta oli nii hea mees,
vaid sellepärast, et uskus jumalatuna pattude andeksandmisse
ja asendusohvrisse.
Õndsad on need, kelle ülekohus on andeks antud
ja kelle patud on kinni kaetud.
Õnnis on mees, kelle pattu Issand ei arvesta."
Paulus tahab, et Taavetit mäletatakse inimesena,
kes sai suured patud andeks, ja on selle alusel õnnis, õnnelik.
See ongi peamine.
Oleme katnud Taaveti elu üsna põhjalikult -
noorusest kuningaks saamiseni,
hirmsa langemise ja meeleparanduseni.
Mis juhtus Taaveti vanaduspõlves?
See on huvitav teema. Ma polnud seda märganudki,
kuna polnud varem võrrelnud Saamueli raamatuid ja Ajaraamatuid.
Ajaraamatuist leiame kõik Taaveti usureformid.
Arvutades leidsin, et see toimus Taaveti viimase 20 aasta jooksul.
Esimeseks suureks projektiks oli materjali kogumine templi jaoks.
Ta kogus puud, kivi, kiviraidureid, väärismetalle, rauda jms.
Ta annetas ka oma sõjasaagiosast suure hulga raha.
Tema tegi nii tööjoonised kui joonistas iga nõu,
mida templis kasutama hakati.
Kui Saalomon kuningaks sai, hakkas ta nende järgi ehitama.
Taavetil oli lõpuni käsil Jumala kuningriigi projekt.
Tänapäeva vanurid vahivad telekat või on aktiivsed koguduses.
Taavetist võiks eeskuju võtta:
Jumalal on sulle tegemist kuni viimaste elumeetriteni.
Võid ehitada toda sama kuningriiki, mida Taavetki.
Elu võib pidevalt meeldiv olla.
Ka siis, kui lebad voodis ega jaksa sõrmegi liigutada,
võib alati palvetada.
Usklikul on alati kuidagi võimalik ehitada.
Taaveti meelest oli parim, mis ta võis oma lastele
ja Iisraeli rahvale anda, tempel.
Peaksime samuti mõtlema,
kas on olemas tempel, mille oma lastele jätame,
koht, kus Piiblit õigesti õpetatakse.
See peaks olema iga lapsevanema suurim mure -
kas siia jääb mõni kirik, mis püsib Jeesuse tulekuni Sõnas?
Kui ta kogus materjali templi jaoks, mille ehitas tema poeg Saalomon,
mõtles Taavet tulevastele põlvedele. - Jah.
Ta korraldas Saalomonile vägeva kroonimise
ja pidas liigutava kõne, kus ta rääkis templi tähtsusest
ning innustas rahvast selles projektis osalema.
Taaveti surma saabudes ootab aga veel paar pettumust ees.
Selgub, et Taavet polnud unustanud kõiki väärtegusid enda vastu.
Imestan, kuidas ta noorena Saulile nii põhjalikult andestas.
Kui Saul suri, kirjutas Taavet temast toreda mälestuslaulu.
Rääkisime tollest kriitikust, kes Taavetit kividega loopis.
Taavet lubas, et ei maksa kätte, kuid jättis selle ülesande oma pojale.
See oli pettumus, et Taavet surivoodil neid väärtegusid heietab.
Tol hetkel sai minu jaoks suureks Taaveti Poja Jeesuse ütlus ristil:
Isa, anna neile andeks, sest nad ei tea, mida nad teevad.
Jeesus ei öelnud: Pilatus võlla!
Jeesusel oli surres huulil andeksandmise sõnum.
Sellest näeme, et Taaveti poeg on 100 korda Taavetist toredam.
Taavet vajab ka ise tulevast Messiat ehk Taaveti poega.
Taavet tõesti toetub Messiale. See on tema hea omadus.
Nii elus kui surmas haarab ta usus Jumala sõna ja armu järele.
Oleme rääkinud kolm saadet sinu raamatust "Taavet".
Tahan lõpuks küsida, mis sind isiklikult Taaveti elus
seda teemat uurides kõige rohkem kõnetas?
Kuna mindki ootab vanaduspõlv ja pensionile jäämine, mõistsin,
et Jumal ei anna omadele pensionipõlve,
nii et elu muutuks kuidagi palju kergemaks.
Taaveti elu suurim tragöödia ehk Absalomi mäss,
juhtus 10 aastat enne tema surma. Ta oli siis juba vana mees.
Ei saa jääda ootama kergemat elu ja võitluse lõppu.
Isegi võitlus patu ja kibedusega ei lõpe.
Psalmidest selgub, mida Taavet tegelikult mõtles.
Arvan, et Psalm 22, mida Jeesus ristil tsiteeris:
"Mu Jumal, mu Jumal, miks sa mu maha jätsid?",
valmis Taavetil, kui ta põgenes oma poja Absalomi eest.
Ta armastas oma poega, aga too oli talle selja pööranud
ja tahtis teda tappa. - Ta põgenes oma poja eest.
- See oli üks nullpunkt, kuid see psalm lõpeb usutoonil:
"Sest ta ei pannud halvaks ega põlanud viletsa häda
ega varjanud oma palet tema eest,
vaid kuulis, kui ta kisendas tema poole."
Seda Taavet uskus, ükskkõik kui raske tal ka polnud.
Issand ei põlga seda häda, vaid kuuleb tema abihüüdu.
Seda tahaksingi kõigile öelda, et Issand ei põlga su kannatust.
Isegi kui oled oma elu ise ära rikkunud nagu Taavet,
ei pea sa elu kannatusi karistusena võtma,
vaid armsa Isa korrigeerimisena, millega Ta sind õigel teel hoiab.
Aitäh, Mailis Janatuinen.
Soovitan kõigile su raamatut Taaveti elust.
Ta on äärmiselt huvitav isik Vanas Testamendis.
Õnnistust tulevastele õpetusülesannetele ja raamatutele!
Aitäh, head vaatajad.
Uurisime kolmes saates Taaveti elu.
Peamisena jääb meelde Jumala arm.
Jumal on ustav.
Ta on suurem kui Taavet, palju suurem kui keegi meist,
ning ainus, kes kunagi pattu ei teinud.
Ja ometi võtab Tema meie patud enda peale.
Jeesus on Piibli ainus sangar, nagu Mailis ütles.
Õnnistatud nädalat!
Kohtumiseni nädala pärast taas Piiblikohvikus!
Veel üks tähtis asi -
telesaadete tegemine on tiimitöö.
Minul on eesõigus kohtuda aina huvitavamate inimestega.
Kuid siin on ka režissööre, operaatoreid ja teisi tegelasi.
Me ei suuda seda teha ilma sinu abita.
Nagu igasugune teletöö, vajab seegi majanduslikke ressursse.
Toeta TV7 Eesti kanalit annetusega! Saaja: Taevas TV7
Swedbank 221048388411 SEB 10220109461019
Loodan, et soovid osaleda selles saatetegemistöös!
Tõlge: Monika Jaaguri